Kosmosepealinn on kolme Eesti andeka muusiku koostööprojekt - Talis Paide (süntesaatorid ja vokooder), Raun Juurikas (klahvpillid) ja Reigo Ahven (trummid ja löökriistad). Koos laval loodud muusika ning spetsiaalselt laivi jaoks loodud visuaalid viivad kuulajad rändama kosmilistele fusion funk radadele. Mõjutajatena on nad ise välja toonud näiteks selliseid artiste kui Telex,  Daft Punk, George Duke, Herbie Hancock, Space, Kraftwerk ning Radar.